Source: http://legislatie.just.ro/Public/DetaliiDocument/117510
Timestamp: 2019-09-22 07:04:26+00:00
Document Index: 17398763

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 4', 'Articolul 4', 'Articolul 4', 'Articolul 5', 'Articolul 5', 'Articolul 6', 'Articolul 7', 'Articolul 8', 'Articolul 9', 'Articolul 9', 'Articolul 10', 'Articolul 11', 'Articolul 12', 'Articolul 13', 'Articolul 13', 'Articolul 15', 'Articolul 16', 'Articolul 17', 'Articolul 18', 'Articolul 19', 'Articolul 20', 'Articolul 21', 'Articolul 22', 'Articolul 23', 'Articolul 24']

LEGE nr. 341 din 12 iulie 2004 (*actualizată*)a recunoştinţei faţă de eroii-martiri şi luptătorii care au contribuit la victoria Revoluţiei române din decembrie 1989, precum şi faţă de persoanele care şi-au jertfit viaţa sau au avut de suferit în urma revoltei muncitoreşti anticomuniste de la Braşov din noiembrie 1987**)(actualizată până la data de 1 ianuarie 2010*)
----------------*) Textul iniţial a fost publicat în MONITORUL OFICIAL nr. 654 din 20 iulie 2004. Aceasta este forma actualizată de S.C. "Centrul Teritorial de Calcul Electronic" S.A. Piatra-Neamţ până la data de 1 ianuarie 2010, cu modificările şi completările aduse de: ORDONANŢA nr. 94 din 26 august 2004; LEGEA nr. 507 din 17 noiembrie 2004; LEGEA nr. 556 din 7 decembrie 2004; ORDONANŢĂ DE URGENŢĂ nr. 133 din 14 decembrie 2004; LEGEA nr. 37 din 17 martie 2005; ORDONANŢA DE URGENŢĂ nr. 182 din 14 decembrie 2005; LEGEA nr. 148 din 15 mai 2006; LEGEA nr. 347 din 21 iulie 2006; ORDONANŢA DE URGENŢĂ nr. 132 din 21 decembrie 2006; ORDONANŢA nr. 1 din 23 ianuarie 2008; ORDONANŢA DE URGENŢĂ nr. 6 din 13 februarie 2008; ORDONANŢA DE URGENŢĂ nr. 203 din 4 decembrie 2008; ORDONANŢA DE URGENŢĂ nr. 84 din 30 iunie 2009; LEGEA nr. 391 din 28 decembrie 2009.**) Titlul legii a fost modificat de pct. 1 al art. I din ORDONANŢĂ DE URGENŢĂ nr. 6 din 13 februarie 2008, publicată în MONITORUL OFICIAL nr. 123 din 15 februarie 2008.Parlamentul României adoptă prezenta lege. + Capitolul IRevoluţia română din decembrie 1989--------------Cap. I a fost introdus de pct. 2 al art. I din ORDONANŢA DE URGENŢĂ nr. 6 din 13 februarie 2008, publicată în MONITORUL OFICIAL nr. 123 din 15 februarie 2008. + Articolul 1 (1) Revoluţia română din decembrie 1989, declanşată prin revolta populară de la Timişoara, continuată în Bucureşti şi în alte localităţi ale ţării şi transformată în revoluţie antitotalitară, sprijinită de armată, care a condus la căderea regimului comunist şi la instaurarea democraţiei, constituie un moment crucial în istoria României. ... (2) Revoluţia română din decembrie 1989 s-a înfăptuit prin jertfă şi spirit de sacrificiu din partea celor care au luptat pentru victoria ei. ... + Articolul 2În aplicarea prevederilor prezentei legi, se vor avea în vedere următoarele principii: a) respectul şi gratitudinea faţă de eroii-martiri şi luptătorii participanţi la acţiunile desfăşurate pentru victoria Revoluţiei române din decembrie 1989 şi grija faţă de urmaşii eroilor-martiri; ... b) respectarea adevărului istoric prin aprofundarea documentării privind Revoluţia română din decembrie 1989; ... c) diferenţierea etapelor Revoluţiei; ... d) stabilirea categoriilor de luptători, prin diferenţierea angajării şi participării la acţiunile desfăşurate pentru victoria Revoluţiei; ... e) diferenţierea între civili şi militari privind etapele participării şi formele de angajare în acţiunile desfăşurate pentru victoria Revoluţiei; ... f) echitate în acordarea drepturilor prevăzute de prezenta lege. ... + Articolul 3 (1) Pentru cinstirea memoriei celor care şi-au jertfit viaţa şi în semn de gratitudine faţă de cei care au luptat pentru victoria Revoluţiei române din decembrie 1989, se instituie următoarele titluri: ... a) Erou-Martir al Revoluţiei Române din Decembrie 1989 - atribuit celor care s-au jertfit în lupta pentru victoria Revoluţiei române din decembrie 1989 sau au decedat în legătură cu aceasta; ... b) Luptător pentru Victoria Revoluţiei din Decembrie 1989: ... 1. Luptător Rănit - atribuit celor care au fost răniţi în luptele pentru victoria Revoluţiei din decembrie 1989 sau în legătură cu aceasta;2. Luptător Reţinut - atribuit celor care au fost reţinuţi de forţele de represiune ca urmare a participării la acţiunile pentru victoria Revoluţiei;3. Luptător Remarcat prin Fapte Deosebite - atribuit celor care, în perioada 14-25 decembrie 1989, au mobilizat şi au condus grupuri sau mulţimi de oameni, au construit şi au menţinut baricade împotriva forţelor de represiune ale regimului totalitar comunist, au ocupat obiective de importanţă vitală pentru rezistenţa regimului totalitar şi le-au apărat până la data judecării dictatorului, în localităţile unde au luptat pentru victoria Revoluţiei române din decembrie 1989, precum şi celor care au avut acţiuni dovedite împotriva regimului şi însemnelor comunismului între 14-22 decembrie 1989; c) Participant la Victoria Revoluţiei Române din Decembrie 1989 - calitate onorifică. ... (2) Titlurile instituite la alin. (1) se vor acorda în condiţiile prezentei legi, avându-se în vedere calităţile şi titlurile atestate, potrivit Legii nr. 42/1990 pentru cinstirea eroilor-martiri şi acordarea unor drepturi urmaşilor acestora, răniţilor, precum şi luptătorilor pentru victoria Revoluţiei din decembrie 1989, republicată, cu modificările şi completările ulterioare. ... (3) În semn de recunoştinţă faţă de persoanele care au dobândit titlurile prevăzute la alin. (1), Preşedintele României poate conferi acestora Ordinul "Victoria Revoluţiei Române din Decembrie 1989", în conformitate cu prevederile Legii nr. 1/1996 privind instituirea Ordinului "Victoria Revoluţiei Române din Decembrie 1989", precum şi alte ordine şi medalii, potrivit Legii nr. 29/2000 privind sistemul naţional de decoraţii al României, cu modificările şi completările ulterioare. ... (4) Pentru eternizarea memoriei eroilor căzuţi în lupta pentru victoria Revoluţiei române din decembrie 1989, consiliile locale, la propunerea organizaţiilor şi a Secretariatului de Stat pentru Problemele Revoluţionarilor din Decembrie 1989, cu avizul Ministerului Culturii şi Cultelor, vor construi în oraşele ţării monumente dedicate acestora. ... (5) Sediile asociaţiilor, ligilor, organizaţiilor, cluburilor şi fundaţiilor revoluţionarilor constituite până la data de 31 decembrie 1990, aflate în proprietatea statului şi pentru care există un contract de închiriere la data intrării în vigoare a prezentei legi, vor trece, fără plată, în patrimoniul acestora, iar sediile asociaţiilor, ligilor, organizaţiilor, cluburilor şi fundaţiilor revoluţionarilor constituite după această dată, până la data de 31 decembrie 1992, precum şi sediile federaţiilor şi uniunilor naţionale de revoluţionari constituite până la 31 decembrie 2003 vor avea acelaşi regim juridic prevăzut pentru sediile partidelor politice. ... (6) Asociaţiile, ligile, organizaţiile, cluburile, fundaţiile, federaţiile şi uniunile naţionale de revoluţionari pot beneficia de sponsorizare, în condiţiile legii. ... + Articolul 4 (1) Prin urmaş de erou-martir se înţelege persoanele îndreptăţite să beneficieze de prevederile prezentei legi, şi anume soţul supravieţuitor, părinţii celui decedat şi fiecare dintre copiii acestuia. ... (2) Persoanele care au obţinut titlurile prevăzute la alin. (1) au dreptul la o indemnizaţie lunară reparatorie, calculată pe baza coeficienţilor de multiplicare ce vor fi aplicaţi asupra salariului mediu brut utilizat la fundamentarea bugetului asigurărilor sociale de stat şi aprobat prin legea bugetului asigurărilor sociale de stat, aferent anului pentru care se face plata, astfel: ... a) soţul supravieţuitor al celui decedat, dacă nu s-a recăsătorit - un coeficient de 1,10; ... b) fiecare dintre părinţii celui decedat - un coeficient de 0,50; ... c) fiecare dintre copiii celui decedat, până la majorat sau până la terminarea studiilor, fără a depăşi vârsta de 26 de ani, indiferent în întreţinerea cui se află - un coeficient de 1,10. ... -------------Alin. (2) al art. 4 a fost modificat de pct. 1 al art. I din LEGEA nr. 347 din 21 iulie 2006, publicată în MONITORUL OFICIAL nr. 650 din 27 iulie 2006. (3) Persoanele care au obţinut titlurile prevăzute la art. 3 alin. (1) lit. b) pct. 1 şi 2 au dreptul la o indemnizaţie lunară reparatorie, calculată prin aplicarea următorilor coeficienţi asupra salariului mediu brut utilizat la fundamentarea bugetului asigurărilor sociale de stat şi aprobat prin legea bugetului asigurărilor sociale de stat, aferent anului pentru care se face plata, astfel: ... a) 2,00 - pentru marii mutilaţi; ... b) 1,75 - pentru persoanele încadrate în gradul I de invaliditate; ... c) 1,50 - pentru persoanele încadrate în gradul II de invaliditate; ... d) 1,25 - pentru persoanele încadrate în gradul III de invaliditate; ... e) 1,10 - pentru persoanele neîncadrate în grad de invaliditate. ... -------------Alin. (3) al art. 4 a fost modificat de pct. 1 al art. I din LEGEA nr. 347 din 21 iulie 2006, publicată în MONITORUL OFICIAL nr. 650 din 27 iulie 2006. (4) De o indemnizaţie lunară reparatorie, calculată prin aplicarea coeficientului de 1,10 la salariul mediu brut utilizat la fundamentarea bugetului asigurărilor sociale de stat şi aprobat prin legea bugetului asigurărilor sociale de stat, aferent anului pentru care se face plata, beneficiază şi persoanele care au obţinut titlurile prevăzute la art. 3 alin. (1) lit. b) pct. 3, numai dacă au un venit mai mic decât salariul mediu brut utilizat la fundamentarea bugetului asigurărilor sociale de stat şi aprobat prin legea bugetului asigurărilor sociale de stat. De aceleaşi drepturi şi în aceleaşi condiţii beneficiază copiii eroilor-martiri, indiferent de vârstă, dacă nu sunt încadraţi în nicio formă de învăţământ ori nu realizează venituri din motive neimputabile lor. ... -------------Alin. (4) al art. 4 a fost modificat de pct. 1 al art. I din LEGEA nr. 347 din 21 iulie 2006, publicată în MONITORUL OFICIAL nr. 650 din 27 iulie 2006. (5) Marii mutilaţi şi persoanele încadrate în gradul I de invaliditate beneficiază, pe lângă indemnizaţia prevăzută la alin. (3), şi de o indemnizaţie de îngrijire ce se acordă lunar, calculată prin aplicarea coeficientului de multiplicare 0,50 asupra salariului mediu brut utilizat la fundamentarea bugetului asigurărilor sociale de stat şi aprobat prin legea bugetului asigurărilor sociale de stat, aferent anului pentru care se face plata. ... -------------Alin. (5) al art. 4 a fost modificat de pct. 1 al art. I din LEGEA nr. 347 din 21 iulie 2006, publicată în MONITORUL OFICIAL nr. 650 din 27 iulie 2006. (6) Prin noţiunea venit, prevăzută la art. 4 alin. (4) şi la art. 5, se înţelege venitul brut lunar realizat din salarii şi asimilat salariilor potrivit prevederilor Legii nr. 571/2003 privind Codul fiscal, cu modificările şi completările ulterioare. ... -------------Alin. (6) al art. 4 a fost introdus de pct. 2 al art. I din LEGEA nr. 347 din 21 iulie 2006, publicată în MONITORUL OFICIAL nr. 650 din 27 iulie 2006. + Articolul 4^1 (1) Indemnizaţiile prevăzute la art. 4 şi 5 se acordă, la cerere, începând cu luna următoare celei în care a fost depusă la Secretariatul de Stat pentru Problemele Revoluţionarilor din Decembrie 1989 documentaţia care a stat la baza preschimbării certificatului doveditor*). ... (2) Dovada datei la care a fost depusă documentaţia care a stat la baza preschimbării certificatului doveditor se face cu adeverinţă eliberată de Secretariatul de Stat pentru Problemele Revoluţionarilor din Decembrie 1989. ... (3) La calculul drepturilor restante, coeficientul de multiplicare se aplică asupra salariului mediu brut utilizat la fundamentarea bugetului asigurărilor sociale de stat şi aprobat prin legea bugetului asigurărilor sociale de stat, corespunzător fiecărui an din perioada pentru care se calculează drepturile restante. ... -------------Art. 4^1 a fost introdus de pct. 3 al art. I din LEGEA nr. 347 din 21 iulie 2006, publicată în MONITORUL OFICIAL nr. 650 din 27 iulie 2006.-------------*) NOTA C.T.C.E. S.A. Piatra-Neamţ:Art. II din LEGEA nr. 347 din 21 iulie 2006, publicată în MONITORUL OFICIAL nr. 650 din 27 iulie 2006 prevede:"În situaţia persoanelor cărora le-a fost preschimbat certificatul doveditor şi pentru care Legea nr. 42/1990 pentru cinstirea eroilor-martiri şi acordarea unor drepturi urmaşilor acestora, răniţilor, precum şi luptătorilor pentru victoria Revoluţiei din decembrie 1989, republicată, cu modificările şi completările ulterioare, abrogată prin Legea nr. 341/2004, nu prevedea stabilirea unei indemnizaţii, drepturile se acordă în cuantumul integral, calculat de la data prevăzută la art. 4^1 alin. (1) din Legea nr. 341/2004, cu modificările şi completările ulterioare." + Articolul 4^2 (1) Pentru acordarea indemnizaţiilor reparatorii prevăzute la art. 4 alin. (4), inclusiv cele restante, dovada îndeplinirii condiţiei referitoare la venitul realizat de către beneficiar se face cu declaraţie pe propria răspundere, sub sancţiunea prevederilor art. 292 din Codul penal, cu modificările şi completările ulterioare. Declaraţia se depune la plătitor odată cu cererea pentru acordarea acestui drept şi se referă la întreaga perioadă anterioară pentru care se cuvine indemnizaţia reparatorie, mai puţin la luna în care se depune cererea. ... (2) Declaraţia pe propria răspundere se reînnoieşte la fiecare 6 luni, calculate din luna în care s-a depus declaraţia. Nedepunerea acesteia conduce la suspendarea plăţii indemnizaţiei reparatorii. ... (3) Ori de câte ori, în intervalul celor 6 luni pentru care se face declaraţia, intervin modificări ale venitului, de natură să conducă la suspendarea plăţii indemnizaţiei reparatorii, beneficiarul are obligaţia de a aduce acest fapt la cunoştinţa plătitorului, în termen de 5 zile lucrătoare de la data la care a intervenit modificarea. ... -------------Art. 4^2 a fost introdus de pct. 3 al art. I din LEGEA nr. 347 din 21 iulie 2006, publicată în MONITORUL OFICIAL nr. 650 din 27 iulie 2006. + Articolul 4^3 (1) Sumele cu titlu de indemnizaţie reparatorie încasate în luna/lunile în care venitul realizat de către beneficiar este mai mare decât salariul mediu brut utilizat la fundamentarea bugetului asigurărilor sociale de stat şi aprobat prin legea bugetului asigurărilor sociale de stat reprezintă sume încasate necuvenit şi se recuperează de la beneficiar, conform legii. ... (2) Reglementările prevăzute de legislaţia privind pensiile, proprie fiecărui plătitor, referitoare la stabilire, plată, modificare, suspendare, reluare, încetare, expertizare, revizuire, contestare şi recuperare a sumelor încasate necuvenit, se aplică şi indemnizaţiilor prevăzute de lege, dacă aceasta nu dispune altfel. ... -------------Art. 4^3 a fost introdus de pct. 3 al art. I din LEGEA nr. 347 din 21 iulie 2006, publicată în MONITORUL OFICIAL nr. 650 din 27 iulie 2006. + Articolul 5 (1) Persoanele prevăzute la art. 3 alin. (1) lit. b), precum şi la art. 4 alin. (1) beneficiază, pe lângă indemnizaţia calculată conform prevederilor art. 4, şi de următoarele drepturi: ... a) prioritate în asigurarea unei locuinţe din fondul disponibil de locuinţe sociale, în localitatea de domiciliu, dacă nu au deţinut în proprietate o altă locuinţă până la data atribuirii; ... b) stabilirea chiriei la nivelul minim prevăzut de lege pentru locuinţele din fondul locativ de stat, dacă dispun de un venit lunar mai mic sau egal cu salariul mediu brut pe economie; ... c) cumpărarea sau închirierea cu prioritate, fără licitaţie, din fondul de stat, a unui spaţiu comercial sau de prestări servicii corespunzător, cu o suprafaţă utilă de până la 100 mp, inclusiv în indiviziune, sau concesionarea ori închirierea cu prioritate, fără licitaţie, a unei suprafeţe de teren de până la 100 mp din domeniul public pentru construirea unui spaţiu comercial sau de prestări servicii, cu o clauză de neînstrăinare timp de 10 ani de la data dobândirii; ... d) acordarea gratuită de proteze, orteze şi scaune cu rotile pentru invalizii care şi-au pierdut total sau parţial capacitatea de muncă, costul integral al acestora fiind suportat de la Fondul naţional unic de asigurări sociale de sănătate şi din bugetul Secretariatului de Stat pentru Problemele Revoluţionarilor din Decembrie 1989; ... e) accesul gratuit al copiilor la creşele şi grădiniţele din subordinea administraţiilor locale, precum şi asigurarea gratuită a rechizitelor pentru şcolari, dacă venitul lunar este mai mic sau egal cu salariul mediu brut pe economie; ... f) acordarea unei subvenţii de stat egale cu 50% din dobânda aferentă unui credit bancar de până la 20.000 euro, contractat pentru cumpărarea sau construirea unei locuinţe în localitatea de domiciliu, dacă nu au deţinut sau nu deţin o proprietate locativă, precum şi posibilitatea garantării creditelor contractate cu indemnizaţia calculată conform prevederilor prezentei legi; ... g) atribuirea, în limita posibilităţilor, în proprietate şi cu clauză de neînstrăinare timp de 10 ani de la data dobândirii, a 10.000 mp de teren în extravilan şi 500 mp de teren în intravilan - acesta din urmă pentru destinaţia de locuinţă, dacă nu a avut sau nu are în proprietate un alt spaţiu locativ; ... h) atribuirea în proprietate, fără plată, a locului de veci; ... i) accesul gratuit al persoanelor prevăzute la art. 3 alin. (1) lit. b) şi la art. 4 alin. (1) - cu suportarea cheltuielilor de la bugetul ministerelor respective şi de la Fondul naţional unic de asigurări sociale de sănătate - la tratamente şi medicamente în spitalele, policlinicile, bazele de tratament şi staţiunile balneoclimaterice ale Ministerului Sănătăţii, Ministerului Apărării Naţionale şi Ministerului Administraţiei şi Internelor; ... j) accesul gratuit la medicamente, prin medicul de familie, costul integral al acestora fiind suportat din Fondul naţional unic de asigurări sociale de sănătate; ... k) transportul urban gratuit cu mijloacele de transport în comun şi, anual, 12 călătorii gratuite pe calea ferată, la clasa I, dus-întors, cu toate categoriile de trenuri de călători; anual - 12 călătorii gratuite dus-întors până în localitatea reşedinţă de judeţ, cu mijloace de transport în comun, pentru persoanele care domiciliază în mediul rural. În limita celor 12 călătorii gratuite pot călători şi membrii familiei titularului. De aceste gratuităţi beneficiază şi însoţitorul pensionarului de invaliditate de gradul I sau al marelui mutilat; ... l) scutirea de la plata taxelor şi impozitelor pentru o locuinţă din proprietate şi terenul aferent acesteia, pentru autoturisme hycomat şi mototriciclu, precum şi scutirea de taxe la importul unui singur autoturism tip hycomat sau atribuirea gratuită, în proprietate, a unui mijloc de transport autonom corespunzător standardelor internaţionale pentru marii mutilaţi şi persoanele prevăzute la art. 3 alin. (1) lit. b) pct. 1, care au un grad de invaliditate locomotorie; ... m) acordarea unei indemnizaţii lunare, adăugată la pensia pentru limită de vârstă, echivalentă cu un coeficient de 0,6, calculat conform prevederilor art. 4 alin. (2); ... n) pensionarea cu 5 ani înainte de împlinirea vârstei standard, prevăzută de lege; ... o) scutirea de la plata taxelor pentru serviciile publice de radiodifuziune şi de televiziune, pentru cei cu venituri lunare mai mici decât salariul mediu brut utilizat la fundamentarea bugetului asigurărilor sociale de stat şi aprobat prin legea bugetului asigurărilor sociale de stat. ... -------------Lit. o) a alin. (1) al art. 5 a fost modificată de pct. 4 al art. I din LEGEA nr. 347 din 21 iulie 2006, publicată în MONITORUL OFICIAL nr. 650 din 27 iulie 2006. (2) Drepturile acordate conform prezentei legi nu sunt considerate venituri, nu se impozitează şi nu afectează acordarea altor drepturi. ... ---------------Alin. (2) al art. 5 a fost repus în vigoare prin abrogarea pct. 1 al art. XXX din Secţiunea a 17-a, Cap. II din ORDONANŢA nr. 94 din 26 august 2004, publicată în MONITORUL OFICIAL nr. 803 din 31 august 2004 de către pct. 18 al articolului unic din LEGEA nr. 507 din 17 noiembrie 2004, publicată în MONITORUL OFICIAL nr. 1.080 din 19 noiembrie 2004. (3) Secretariatul de Stat pentru Problemele Revoluţionarilor din Decembrie 1989, după analizarea dosarelor persoanelor ce solicită preschimbarea certificatelor, cu avizul comisiei parlamentare pentru controlul aplicării prevederilor prezentei legi, va elibera noul tip de certificat, care va avea un format unic, cu elemente de securizare - singurul document valabil pentru a beneficia de prevederile prezentei legi. ... (4) Dosarele persoanelor care solicită preschimbarea certificatelor trebuie să conţină documentaţia prevăzută în Hotărârea Guvernului nr. 566/1996 pentru aprobarea Regulamentului de organizare şi funcţionare a Comisiei pentru cinstirea şi sprijinirea eroilor Revoluţiei din decembrie 1989, cu modificările ulterioare, pentru fiecare categorie, precum şi avizul reactualizat al unei organizaţii de revoluţionari legal constituite până la data de 31 decembrie 1992. Certificatele eliberate potrivit prezentei legi vor fi semnate de către secretarul de stat al Secretariatului de Stat pentru Problemele Revoluţionarilor din Decembrie 1989 şi de către preşedintele comisiei parlamentare menţionate la alin. (3). ... (5) Secretariatul de Stat pentru Problemele Revoluţionarilor din Decembrie 1989, cu avizul comisiei parlamentare pentru controlul aplicării prevederilor prezentei legi, face propuneri Preşedintelui României pentru acordarea ordinului prevăzut la art. 3 alin. (3). ... + Articolul 5^1 (1) Sumele reprezentând indemnizaţia reparatorie şi/sau indemnizaţia lunară rămase neîncasate de către titularul decedat pe luna în care a avut loc decesul şi, după caz, cele cuvenite şi neachitate până la deces se plătesc soţului supravieţuitor, copiilor, părinţilor sau, în lipsa acestora, celorlalţi moştenitori, în condiţiile dreptului comun. ... (2) Sumele prevăzute la alin. (1) pot fi solicitate în cadrul termenului general de prescripţie. ... -------------Art. 5^1 a fost introdus de pct. 5 al art. I din LEGEA nr. 347 din 21 iulie 2006, publicată în MONITORUL OFICIAL nr. 650 din 27 iulie 2006. + Articolul 6Agenţii economici care angajează persoanele ce îndeplinesc condiţiile prevăzute la art. 3 alin. (1) lit. b), precum şi la art. 4 alin. (1) beneficiază de facilităţile prevăzute de legislaţia în vigoare pentru angajatorii care oferă locuri de muncă şomerilor şi tinerilor absolvenţi. + Articolul 7Dispoziţiile prezentei legi se aplică în mod corespunzător militarilor şi salariaţilor civili din Ministerul Apărării Naţionale şi Ministerul Administraţiei şi Internelor, care au dobândit titlurile prevăzute la art. 3 alin. (1) lit. b). + Articolul 8De prevederile prezentei legi nu beneficiază persoanele, civili sau militari, care sunt dovedite a fi fost implicate în activităţile fostei securităţi ca poliţie politică, precum şi persoanele care au organizat, au acţionat, au instigat şi au luptat, sub orice formă, împotriva Revoluţiei. + Articolul 9 (1) Certificatele doveditoare care, în perioada 1990-1997, au fost eliberate de Comisia pentru aplicarea Legii nr. 42/1990 ... şi de Comisia pentru cinstirea şi sprijinirea eroilor Revoluţiei din decembrie 1989, după verificare, potrivit art. 5 alin. (3), (4) şi (5), se vor preschimba, la cererea titularului, de către Secretariatul de Stat pentru Problemele Revoluţionarilor din Decembrie 1989, până la data de 30 aprilie 2010 inclusiv.------------Alin. (1) al art. 9 a fost modificat de pct. 2 al articolului unic din LEGEA nr. 391 din 28 decembrie 2009, publicată în MONITORUL OFICIAL nr. 921 din 29 decembrie 2009, care modifică ORDONANŢA DE URGENŢĂ nr. 84 din 30 iunie 2009, publicată în MONITORUL OFICIAL nr. 452 din 1 iulie 2009. (2) Persoanele care solicită preschimbarea documentelor care atestă titlurile prevăzute la art. 3 alin. (1) lit. b), potrivit prezentei legi, precum şi preşedinţii organizaţiilor nominalizate la art. 5 alin. (4) poartă răspunderea penală pentru corectitudinea întocmirii dosarelor, care vor fi verificate de către Secretariatul de Stat pentru Problemele Revoluţionarilor din Decembrie 1989 şi avizate de Comisia parlamentară a revoluţionarilor din decembrie 1989, în vederea eliberării de către acesta a certificatelor doveditoare, preschimbate conform alin. (1). ... (3) Certificatele eroilor-martiri se eliberează şi se acordă la propunerea Secretariatului de Stat pentru Problemele Revoluţionarilor din Decembrie 1989, cu avizul Comisiei parlamentare a revoluţionarilor din decembrie 1989, şi se atribuie urmaşilor acestora, conform normelor metodologice. ... (4) Certificatele doveditoare care, în perioada 1990-1997, au fost eliberate de Comisia pentru aplicarea Legii nr. 42/1990 şi de Comisia pentru cinstirea şi sprijinirea eroilor Revoluţiei din decembrie 1989, pe perioada preschimbării, maximum 6 luni de la data intrării în vigoare a prezentei legi, îşi păstrează valabilitatea*). ... (5) Contestaţiile privind preschimbarea ori neefectuarea preschimbării certificatelor, conform prezentei legi, se fac cu nominalizarea persoanelor în cauză şi se vor adresa Comisiei parlamentare a revoluţionarilor din decembrie 1989, care le soluţionează potrivit normelor metodologice stabilite în acest sens. ... (6) În conformitate cu prevederile prezentei legi, titlurile prevăzute la art. 3 alin. (1) se atribuie, prin decret, de către Preşedintele României, la propunerea Secretariatului de Stat pentru Problemele Revoluţionarilor din Decembrie 1989, cu avizul comisiei parlamentare constituite pentru controlul aplicării prevederilor prezentei legi, potrivit principiilor cuprinse la art. 2 şi criteriilor stabilite prin normele metodologice de aplicare a prezentei legi, pe baza certificatelor doveditoare preschimbate conform alin. (1). ... --------------*) NOTA C.T.C.E. S.A. Piatra-Neamţ:Conform art. II din ORDONANŢA DE URGENŢĂ nr. 133 din 14 decembrie 2004, publicată în MONITORUL OFICIAL nr. 1.216 din 17 decembrie 2004, termenele prevăzute la art. 9 alin. (1) şi (4) din Legea nr. 341/2004, cu completările ulterioare, se prorogă cu 6 luni.Prin articolul unic din LEGEA nr. 37 din 17 martie 2005, publicată în MONITORUL OFICIAL nr. 240 din 22 martie 2005 a fost modificat art. II din ORDONANŢA DE URGENŢĂ nr. 133 din 14 decembrie 2004, publicată în MONITORUL OFICIAL nr. 1.216 din 17 decembrie 2004, având următorul cuprins:"Termenele prevăzute la art. 9 alin. (1) şi (4) din Legea nr. 341/2004, cu completările ulterioare, se prorogă cu 12 luni."Articolul unic din ORDONANŢA DE URGENŢĂ nr. 182 din 14 decembrie 2005, publicată în MONITORUL OFICIAL nr. 1.166 din 22 decembrie 2005 prevede că termenele prevăzute la art. 9 alin. (1) şi (4) din Legea recunoştinţei faţă de eroii-martiri şi luptătorii care au contribuit la victoria Revoluţiei române din decembrie 1989 nr. 341/2004, publicată în Monitorul Oficial al României, Partea I, nr. 654 din 20 iulie 2004, astfel cum au fost prorogate prin Ordonanţa de urgenţă a Guvernului nr. 133/2004, aprobată cu modificări prin Legea nr. 37/2005, se prorogă până la data de 23 octombrie 2006 inclusiv.Prin LEGEA nr. 148 din 15 mai 2006, publicată în MONITORUL OFICIAL nr. 431 din 18 mai 2006 a fost aprobată cu modificări Ordonanţa de urgenţă a Guvernului nr. 182 din 14 decembrie 2005 şi articolul unic are următorul cuprins:"Articol unic. - Termenele prevăzute la art. 9 alin. (1) şi (4) din Legea recunoştinţei faţă de eroii-martiri şi luptătorii care au contribuit la victoria Revoluţiei române din decembrie 1989 nr. 341/2004, publicată în Monitorul Oficial al României, Partea I, nr. 654 din 20 iulie 2004, astfel cum au fost prorogate prin Ordonanţa de urgenţă a Guvernului nr. 133/2004, aprobată cu modificări prin Legea nr. 37/2005, se prorogă până la data de 30 decembrie 2006 inclusiv."Conform art. III din LEGEA nr. 347 din 21 iulie 2006, publicată în MONITORUL OFICIAL nr. 650 din 27 iulie 2006, termenul prevăzut la art. 9 alin. (1) din Legea nr. 341/2004, cu modificările şi completările ulterioare, se prorogă până la data de 30 iunie 2007 inclusiv.Art. III din ORDONANŢA DE URGENŢĂ nr. 132 din 21 decembrie 2006, publicată în MONITORUL OFICIAL nr. 1.042 din 28 decembrie 2006 prevede că termenul prevăzut la art. 9 alin. (1) din Legea nr. 341/2004, cu modificările şi completările ulterioare, se prorogă până la data de 31 martie 2008 inclusiv.Conform art. I din ORDONANŢA nr. 1 din 23 ianuarie 2008, publicată în MONITORUL OFICIAL nr. 56 din 24 ianuarie 2008, termenul prevăzut la art. 9 alin. (1) din Legea recunoştinţei faţă de eroii-martiri şi luptătorii care au contribuit la victoria Revoluţiei române din decembrie 1989 nr. 341/2004, publicată în Monitorul Oficial al României, Partea I, nr. 654 din 20 iulie 2004, cu modificările şi completările ulterioare, se prorogă până la data de 30 iunie 2009 inclusiv.Conform articolului unic din ORDONANŢA DE URGENŢĂ nr. 84 din 30 iunie 2009, publicată în MONITORUL OFICIAL nr. 452 din 1 iulie 2009, termenul prevăzut la art. 9 alin. (1) din Legea recunoştinţei faţă de eroii-martiri şi luptătorii care au contribuit la victoria Revoluţiei române din decembrie 1989, precum şi faţă de persoanele care şi-au jertfit viaţa sau au avut de suferit în urma revoltei muncitoreşti anticomuniste de la Braşov din noiembrie 1987 nr. 341/2004, publicată în Monitorul Oficial al României, Partea I, nr. 654 din 20 iulie 2004, cu modificările şi completările ulterioare, se prorogă până la data de 1 ianuarie 2010 inclusiv. + Articolul 9^1 (1) Termenul final de solicitare a preschimbării certificatelor doveditoare calităţii de revoluţionar este 31 iulie 2006*). ... (2) Termenul final de depunere a documentelor solicitate pentru completarea dosarelor de preschimbare a certificatelor de revoluţionar, în vederea îndeplinirii condiţiilor stabilite prin lege, este 31 decembrie 2006**). ... -------------Art. 9^1 a fost introdus de pct. 6 al art. I din LEGEA nr. 347 din 21 iulie 2006, publicată în MONITORUL OFICIAL nr. 650 din 27 iulie 2006.-------------NOTA C.T.C.E. S.A. Piatra-Neamţ:*) Conform art. I din ORDONANŢA DE URGENŢĂ nr. 132 din 21 decembrie 2006, publicată în MONITORUL OFICIAL nr. 1.042 din 28 decembrie 2006, termenul final de solicitare a preschimbării certificatelor doveditoare ale calităţii de revoluţionar, prevăzut la art. 9^1 alin. (1) din Legea recunoştinţei faţă de eroii-martiri şi luptătorii care au contribuit la victoria Revoluţiei române din decembrie 1989 nr. 341/2004, publicată în Monitorul Oficial al României, Partea I, nr. 654 din 20 iulie 2004, cu modificările şi completările ulterioare, este 31 martie 2007.Conform art. II din ORDONANŢA nr. 1 din 23 ianuarie 2008, publicată în MONITORUL OFICIAL nr. 56 din 24 ianuarie 2008, termenul final de solicitare a preschimbării certificatelor doveditoare ale calităţii de revoluţionar şi de depunere a documentelor solicitate pentru completarea dosarelor de preschimbare a certificatelor de revoluţionar, în vederea îndeplinirii condiţiilor stabilite prin lege, este 31 decembrie 2008.**) Conform art. II din ORDONANŢA DE URGENŢĂ nr. 132 din 21 decembrie 2006, publicată în MONITORUL OFICIAL nr. 1.042 din 28 decembrie 2006, termenul final de depunere a documentelor solicitate pentru completarea dosarelor de preschimbare a certificatelor de revoluţionar, în vederea îndeplinirii condiţiilor stabilite prin lege, prevăzut la art. 9^1 alin. (2) din Legea nr. 341/2004, cu modificările şi completările ulterioare, se prorogă până la data de 30 septembrie 2007. + Articolul 10 (1) Persoanele care nu se încadrează în prevederile art. 3 alin. (1) şi ale art. 9 alin. (5) şi care, în termen de 6 luni, nu fac contestaţie îşi pierd calitatea deţinută anterior. ... (2) Persoanelor care au participat la Revoluţie, dar nu se încadrează în criteriile prevăzute de Hotărârea Guvernului nr. 566/1996, cu modificările ulterioare, li se va atribui calitatea onorifică de participant la Revoluţia română din decembrie 1989, în condiţiile prevăzute de normele metodologice de aplicare a prezentei legi. ... + Articolul 11Comisia parlamentară pentru controlul aplicării Legii nr. 42/1990îşi continuă activitatea, în condiţiile prezentei legi, sub denumirea «Comisia parlamentară a revoluţionarilor din decembrie 1989», care va aviza propunerile Secretariatului de Stat pentru Problemele Revoluţionarilor din Decembrie 1989 privind preschimbarea certificatelor, va soluţiona contestaţiile prevăzute la art. 9 alin. (5) şi va aviza iniţiativele legislative cu referire la Revoluţia română din decembrie 1989. Comisia parlamentară a revoluţionarilor din decembrie 1989 va avea în componenţă, cu prioritate, parlamentari care au dobândit una dintre calităţile prevăzute la art. 3 alin. (1).-------------Art. 11 a fost modificat de art. I din ORDONANŢA DE URGENŢĂ nr. 133 din 14 decembrie 2004, publicată în MONITORUL OFICIAL nr. 1.216 din 17 decembrie 2004. + Articolul 12Prefecturile vor transmite trimestrial Secretariatului de Stat pentru Problemele Revoluţionarilor din Decembrie 1989 liste nominale cu situaţia acordării drepturilor ce revin persoanelor prevăzute prin prezenta lege, precum şi motivarea neacordării acestora. + Articolul 13 (1) Ministerele şi celelalte instituţii ale administraţiei publice centrale sunt obligate să urmărească şi să asigure aplicarea prevederilor prezentei legi. ... (2) Nerespectarea prevederilor prezentei legi atrage, după caz, răspunderea disciplinară, administrativă, civilă sau penală a celor vinovaţi, în condiţiile legii. ... (3) Persoanele beneficiare ale prezentei legi, care au deţinut drepturi prin atribuire de proprietate, concesionare sau închiriere, în conformitate cu prevederile Legii nr. 42/1990, nu vor mai beneficia de aceleaşi drepturi conform prezentei legi. ... + Articolul 13^1Sumele aferente plăţii indemnizaţiilor prevăzute de prezenta lege se suportă de la bugetul de stat, prin bugetele Ministerului Muncii, Familiei şi Egalităţii de Şanse, Ministerului Apărării, Ministerului Internelor şi Reformei Administrative şi Serviciului Român de Informaţii.------------Art. 13^1 a fost modificat de articolul unic din ORDONANŢA DE URGENŢĂ nr. 203 din 4 decembrie 2008, publicată în MONITORUL OFICIAL nr. 824 din 8 decembrie 2008.--------------Art. 14 a fost abrogat de art. 11 din LEGEA nr. 556 din 7 decembrie 2004, publicată în MONITORUL OFICIAL nr. 1.194 din 14 decembrie 2004. + Articolul 15Fundaţia Fondul Libertatea, constituită prin Decretul-lege nr. 124/1990, cu modificările ulterioare, îşi continuă activitatea în subordinea Secretariatului de Stat pentru Problemele Revoluţionarilor, sub controlul comisiei parlamentare constituite potrivit art. 11 şi în conformitate cu normele metodologice de aplicare a prezentei legi. + Articolul 16În termen de 30 de zile de la data intrării în vigoare a prezentei legi, Secretariatul de Stat pentru Problemele Revoluţionarilor din Decembrie 1989 va elabora normele metodologice de aplicare a prezentei legi, care se vor aproba prin hotărâre a Guvernului. + Articolul 17Pe data intrării în vigoare a prezentei legi, Legea nr. 42/1990 pentru cinstirea eroilor-martiri şi acordarea unor drepturi urmaşilor acestora, răniţilor, precum şi luptătorilor pentru victoria Revoluţiei din decembrie 1989, republicată, cu modificările şi completările ulterioare, precum şi orice alte dispoziţii contrare se abrogă. + Capitolul IIRevolta muncitorească anticomunistă de la Braşov din noiembrie 1987--------------Cap. II a fost introdus de pct. 3 al art. I din ORDONANŢA DE URGENŢĂ nr. 6 din 13 februarie 2008, publicată în MONITORUL OFICIAL nr. 123 din 15 februarie 2008. + Articolul 18 (1) Prezentul capitol reglementează acordarea unor drepturi pentru: ... a) persoanele care au avut de suferit în urma revoltei muncitoreşti anticomuniste de la Braşov din noiembrie 1987; ... b) soţul persoanei care a avut de suferit în urma revoltei muncitoreşti anticomuniste de la Braşov din noiembrie 1987, dacă îndeplineşte condiţiile prevăzute de prezenta lege; ... c) urmaşii persoanelor care au decedat în urma revoltei muncitoreşti anticomuniste de la Braşov din noiembrie 1987. ... (2) Nu pot beneficia de prevederile prezentului capitol persoanele care au făcut parte din aparatul de represiune, securitate şi miliţie sau au desfăşurat activităţi de poliţie politică. ... --------------Art. 18 a fost introdus de pct. 3 al art. I din ORDONANŢA DE URGENŢĂ nr. 6 din 13 februarie 2008, publicată în MONITORUL OFICIAL nr. 123 din 15 februarie 2008. + Articolul 19 (1) Constatarea calităţii de persoană care a avut de suferit în urma revoltei muncitoreşti anticomuniste de la Braşov din noiembrie 1987 se face, la cererea persoanei interesate, de către direcţiile de muncă şi protecţie socială judeţene, respectiv a municipiului Bucureşti, pe baza avizului prealabil consultativ al Asociaţiei «15 Noiembrie 1987». ... (2) Dovada calităţii prevăzute la alin. (1) se face de către persoana interesată, cu înscrisuri oficiale eliberate de către organele competente, din care să rezulte privarea de libertate în locuri de deţinere, pentru efectuarea de cercetări, care a avut una dintre următoarele consecinţe: ... a) stabilirea domiciliului obligatoriu; ... b) strămutarea într-o altă localitate; ... c) deportarea. ... (3) Constatarea calităţii de soţ al persoanei care a avut de suferit în urma revoltei muncitoreşti anticomuniste de la Braşov din noiembrie 1987 se face, la cererea persoanei interesate, de către direcţiile de muncă şi protecţie socială judeţene, respectiv a municipiului Bucureşti, pe baza avizului prealabil consultativ al Asociaţiei «15 Noiembrie 1987». ... (4) Dovada calităţii prevăzute la alin. (3) se face de către persoana interesată, cu înscrisuri oficiale eliberate de organele competente, din care să rezulte supunerea la presiuni, din partea securităţii sau a miliţiei, pentru stabilirea domiciliului în localitatea în care se afla deportat soţul, indiferent dacă această urmare s-a produs sau nu. ... --------------Art. 19 a fost introdus de pct. 3 al art. I din ORDONANŢA DE URGENŢĂ nr. 6 din 13 februarie 2008, publicată în MONITORUL OFICIAL nr. 123 din 15 februarie 2008. + Articolul 20 (1) Prin urmaşi ai persoanelor care au decedat în urma revoltei muncitoreşti anticomuniste de la Braşov din noiembrie 1987 se înţelege soţul supravieţuitor, copii şi părinţii celui decedat. ... (2) Constatarea calităţii prevăzute la alin. (1) se face la cererea persoanei interesate, pe baza înscrisurilor oficiale eliberate de organele competente, de către direcţiile de muncă şi protecţie socială judeţene, respectiv a municipiului Bucureşti, pe baza avizului prealabil consultativ al Asociaţiei «15 Noiembrie 1987». ... --------------Art. 20 a fost introdus de pct. 3 al art. I din ORDONANŢA DE URGENŢĂ nr. 6 din 13 februarie 2008, publicată în MONITORUL OFICIAL nr. 123 din 15 februarie 2008. + Articolul 21 (1) Persoanele care îndeplinesc condiţiile prevăzute la art. 19 alin. (2) şi (4) beneficiază de drepturile prevăzute la art. 4 alin. (3) lit. e), art. 5 alin. (1) şi (2) şi art. 5^1. ... (2) Indemnizaţia reparatorie se acordă independent de veniturile obţinute de beneficiar. ... (3) Persoanele care îndeplinesc condiţiile prevăzute la art. 20 alin. (2) beneficiază de drepturile prevăzute la art. 5 alin. (1). ... --------------Art. 21 a fost introdus de pct. 3 al art. I din ORDONANŢA DE URGENŢĂ nr. 6 din 13 februarie 2008, publicată în MONITORUL OFICIAL nr. 123 din 15 februarie 2008. + Articolul 22 (1) Direcţiile generale de muncă şi protecţie socială judeţene, respectiv a municipiului Bucureşti, sunt obligate să se pronunţe asupra cererii formulate în condiţiile art. 19 şi 20, în termen de 30 de zile de la data la care au fost sesizate, printr-o hotărâre motivată. ... (2) Împotriva hotărârii pronunţate persoana care se consideră nemulţumită poate formula acţiune la instanţa de contencios administrativ, conform prevederilor Legii contenciosului administrativ nr. 554/2004 ... , cu modificările şi completările ulterioare.--------------Art. 22 a fost introdus de pct. 3 al art. I din ORDONANŢA DE URGENŢĂ nr. 6 din 13 februarie 2008, publicată în MONITORUL OFICIAL nr. 123 din 15 februarie 2008. + Articolul 23Operatorii economici care angajează persoane care au făcut dovada calităţii prevăzute la art. 19 alin. (2) şi (4) beneficiază de facilităţile prevăzute de legislaţia în vigoare pentru angajatorii care oferă locuri de muncă şomerilor şi tinerilor absolvenţi.--------------Art. 23 a fost introdus de pct. 3 al art. I din ORDONANŢA DE URGENŢĂ nr. 6 din 13 februarie 2008, publicată în MONITORUL OFICIAL nr. 123 din 15 februarie 2008. + Articolul 24Sumele aferente plăţii indemnizaţiilor reparatorii prevăzute în prezentul capitol se suportă de la bugetul de stat, prin bugetul Ministerului Muncii, Familiei şi Egalităţii de Şanse.--------------Art. 24 a fost introdus de pct. 3 al art. I din ORDONANŢA DE URGENŢĂ nr. 6 din 13 februarie 2008, publicată în MONITORUL OFICIAL nr. 123 din 15 februarie 2008.--------------Art. II din ORDONANŢA DE URGENŢĂ nr. 6 din 13 februarie 2008, publicată în MONITORUL OFICIAL nr. 123 din 15 februarie 2008 prevede:"Sediile asociaţiilor celor care au participat la revolta muncitorească anticomunistă de la Braşov din noiembrie 1987, aflate în proprietatea statului sau a unităţilor administrativ-teritoriale şi pentru care există un contract de închiriere la data intrării în vigoare a prezentei ordonanţe de urgenţă, se transmit în folosinţa gratuită a acestora, pe durata existenţei asociaţiilor."Această lege a fost adoptată de Parlamentul României, cu respectarea prevederilor art. 76 alin. (2) din Constituţia României, republicată.PREŞEDINTELE CAMEREI DEPUTAŢILORVALER DORNEANUp. PREŞEDINTELE SENATULUI,DORU IOAN TĂRĂCILĂBucureşti, 12 iulie 2004.Nr. 341.----------